CELEX: 52017PC0619
Language: sl
Date: 2017-10-24
Title: Predlog UREDBA SVETA o določitvi zneskov za proizvodne dajatve in koeficienta za izračun dodatne dajatve v sektorju sladkorja za tržno leto 1999/2000 in o določitvi zneskov za proizvodne dajatve v sektorju sladkorja za tržno leto 2000/2001

EVROPSKA KOMISIJA
            Bruselj, 24.10.2017
            COM(2017) 619 final
            2017/0269(NLE)
            Predlog
            UREDBA SVETA
            o določitvi zneskov za proizvodne dajatve in koeficienta za izračun dodatne dajatve v sektorju sladkorja za tržno leto 1999/2000 in o določitvi zneskov za proizvodne dajatve v sektorju sladkorja za tržno leto 2000/2001 
            {SWD(2017) 348 final}
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Evropsko sodišče je 9. februarja 2017 izreklo sodbo v zadevi C-585/15, Raffinerie Tirlemontoise SA/État belge, s katero je za neveljavni razglasilo Uredbo Komisije (ES) št. 2267/2000 z dne 12. oktobra 2000 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 1999/2000 in Uredbo Komisije (ES) št. 1993/2001 z dne 11. oktobra 2001 o določitvi zneskov za proizvodne dajatve v sektorju sladkorja za tržno leto 2000/2001.
            
            
               Dajatve za zadevni tržni leti je prvotno določila Komisija v skladu z Uredbo Sveta (ES) št. 2038/1999 z dne 13. septembra 1999 o skupni ureditvi trgov za sladkor. Navedena uredba je določila sistem samofinanciranja sektorja sladkorja s prožnimi proizvodnimi dajatvami. 
            
            
               V skladu z Uredbo Sveta (ES) št. 2038/1999 je skupna ureditev trgov v sektorju sladkorja temeljila na načelu, da proizvajalci nosijo polno finančno odgovornost za izgubo v vsakem tržnem letu, ki ob upoštevanju kvot izhaja iz prodaje tistega dela proizvodnje Skupnosti, ki presega notranjo porabo Skupnosti, in na diferenciaciji cenovnih jamstev za prodajo, ki izražajo proizvodno kvoto, dodeljeno posameznim podjetjem.
            
            
               Načelo finančne odgovornosti so zagotavljali proizvajalci z obveznostjo plačevanja osnovne proizvodne dajatve za vso proizvodnjo sladkorja A in B do največ 2 % intervencijske cene za beli sladkor ter dajatve B za proizvodnjo sladkorja B do največ 37,5 % navedene cene. V Uredbi (ES) št. 2038/1999 je določeno, da se proizvajalcem zaračuna dodatna dajatev, če navedene dajatve v posameznem tržnem letu ne omogočajo izpolnjevanja cilja samofinanciranja sektorja. V členu 33 Uredbe (ES) št. 2038/1999 so določeni elementi, ki jih je treba upoštevati pri izračunu dajatev.
            
            
               Sodišče v navedeni sodbi ni postavilo pod vprašaj sistema proizvodnih dajatev in načela, v skladu s katerim so proizvajalci sladkorja nosili polno finančno odgovornost za izgubo v vsakem tržnem letu, ki ob upoštevanju kvot izhaja iz prodaje tistega dela proizvodnje, ki presega notranjo porabo Unije, in so bili zato zavezani plačilu dajatve za svojo proizvodnjo v okviru kvote, ki jo določi Komisija za kritje izgube v tržnih letih 1999/2000 in 2000/2001.
            
            
               Vendar je Sodišče ugotovilo, da je Komisija naredila napako pri izračunu letnih dajatev, določenih za zadevno obdobje v skladu z Uredbo Sveta (ES) št. 2038/1999. Ugotovilo je, da metoda, ki jo je Komisija v svojih uredbah (ES) št. 2267/2000 in št. 1993/2001 uporabila za določitev dajatev, ni bila pravilna, saj je privedla do precenjenih nepokritih stroškov in posledično do čezmerne finančne obremenitve proizvajalcev sladkorja.
            
            
               Sodba je pustila pravno praznino glede točnega zneska dajatev za tržni leti 1999/2000 in 2000/2001. Zato bi bilo treba v skladu s sodbo dajatve za ta tržna leta z retroaktivnim učinkom nadomestiti z novimi, izračunanimi v skladu z metodo, ki jo je potrdilo Sodišče. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  V skladu s členom 266 PDEU mora „[i]nstitucija, organ, urad ali agencija, katere akt je bil razglašen za ničnega, [...] sprejeti ukrepe, potrebne za izvršitev sodbe Sodišča Evropske unije“. Zato je treba po razveljavitvi uredb (ES) št. 2267/2000 in št. 1993/2001 za zadevno obdobje določiti nove dajatve.
               
               
                  Okvir skupne ureditve trga za sektor sladkorja se je od leta 1999 spremenil: Uredba Sveta (ES) št. 2038/1999 je bila razveljavljena in nadomeščena z Uredbo Sveta (ES) št. 1260/2001, ki je bila razveljavljena in nadomeščena z Uredbo Sveta (ES) št. 318/2006 ter nadalje razveljavljena in nadomeščena z Uredbo Sveta (ES) št. 1234/2007. Uredba Sveta (EU) št. 1308/2013 je razveljavila in nadomestila Uredbo Sveta (ES) št. 1234/2007. Zato Uredba Sveta (ES) št. 2038/1999 ne more več služiti kot pravna podlaga za popravljanje dajatev. Komisija tako nima pristojnosti za sprejetje korektivnega pravnega akta, ki bi bil potreben za izvršitev sodbe. 
               
               
                  V skladu s členom 43(3) PDEU Svet na predlog Komisije sprejme ukrepe o določitvi dajatev. Glede na naravo predlagane uredbe se zdi, da je člen 43(3) PDEU ustrezna pravna podlaga za določitev popravljenih dajatev za sladkor za zadevna tržna leta.
               
               
                  V navedeni sodbi je Sodišče pojasnilo vse elemente, ki jih je treba upoštevati pri izračunu „povprečne izgube“ v smislu člena 33 Uredbe Sveta (ES) št. 2038/1999, ki ga je treba uporabiti za oceno „skupne izgube“, ki jo je treba pokriti s proizvodnimi dajatvami. Natančneje je „povprečno izgubo“ treba izračunati tako, da se dejanska plačana skupna nadomestila delijo s skupno izvoženo količino kvotnega sladkorja, ne glede na to, ali je bil izvoz opravljen z nadomestilom ali brez njega. Uporaba nove metode, ki jo je določilo Sodišče, vodi v pomembno zmanjšanje „povprečne izgube“ in „skupne izgube“, ki ju je treba pokriti z dajatvami za zadevno obdobje.
               
               
                  Zato bodo v predlagani uredbi določene proizvodne dajatve za sladkor za tržni leti 1999/2000 in 2000/2001, preračunane na podlagi metodologije, ki jo je pojasnilo Sodišče. To bo državam članicam omogočilo, da izračunajo povračilo, ki ga dolgujejo proizvajalcem sladkorja zaradi presežnih dajatev, ki so jim bile naložene v navedenem obdobju. Države članice bi morale povračilo proizvajalcem sladkorja, ki izhaja iz uporabe popravljenih dajatev, izvršiti v skladu z veljavnim nacionalnim pravom, vključno z nacionalnimi zastaralnimi roki. Zagotoviti bi morale povračilo gospodarskim subjektom, ki so povračilo upravičeno in pravočasno zahtevali.
               
               
                  Poleg tega bo sprememba proizvodnih dajatev za tržni leti 1999/2000 in 2000/2001 vplivala na znesek, ki so ga proizvajalci sladkorja morali plačati pridelovalcem sladkorne pese zaradi razlike med najvišjim zneskom dajatve A ali B in zneskom teh dajatev, zaračunanim za zadevni tržni leti.
               
               
                  V skladu s skupno ureditvijo trgov v sektorju sladkorja, ki je veljala do leta 2006, so proizvajalci sladkorja plačevali dajatve, vendar so 60 % navedenih stroškov pokrili pridelovalci sladkorne pese, tako da so jim plačevali nižje zneske za sladkorno peso. V členu 36(2) Uredbe (ES) 2038/1999 je bilo določeno, da morajo v primeru zneskov dajatev, določenih pod najvišjo vrednostjo za dajatve A ali B (tj. 2 % in 37,5 % intervencijske cene za beli sladkor), proizvajalci sladkorja prodajalcem sladkorne pese plačati 60 % razlike med najvišjim zneskom zadevne dajatve in zneskom zaračunane osnovne dajatve ali dajatve B. 
               
            
         
         
            
               
                  Zato ta korektivni pravni akt določa spremembo zneskov, ki jih morajo proizvajalci sladkorja plačati prodajalcem sladkorne pese. Prodajalcem sladkorne pese bi bilo treba vrniti le razliko med starimi in novimi zneski.
               
               
                  Povračilo dajatev za sladkor pomeni popravek dajatev za sladkor, ki so bile prvotno namenjene lastnim sredstvom EU. Države članice morajo določiti nove pravice glede dajatve za sladkor na podlagi novih dajatev najpozneje do 30. septembra 2018.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Komisija je državam članicam predstavila delovni dokument, ki se nanaša na določitev popravljenih dajatev za sladkor ter spremljanje sodbe Sodišča z dne 9. februarja 2017. Ta delovni dokument je bil predstavljen in obravnavan na seji Upravljalnega odbora za skupno ureditev kmetijskih trgov 28. septembra 2017. 
            
            
               Več držav članic je Komisijo pozvalo, naj pripravi pravni akt s popravkom dajatev, ki bi moral vključevati povračilo obresti iz proračuna Unije na povračila, ki so jih zadevne države članice morale ali jih morajo plačati proizvajalcem sladkorja, ki so v zadevnih letih plačali presežne dajatve. Nekatere delegacije so predlagale tudi, naj se obresti izračunajo po enotni stopnji za celotno Evropsko unijo.
            
            
               4.PRORAČUNSKE POSLEDICE
            
            
               
                  Sprememba proizvodnih dajatev za sladkor za tržni lezi 1999/2000 in 2000/2001 bo pomenila negativni popravek v višini 116 318 466 EUR, ki bo krit iz lastnih virov proračuna EU. Poleg navedenega zneska bi države članice lahko od Komisije zahtevale povračilo obresti, ki so jih plačale v skladu s svojo nacionalno zakonodajo v zvezi s povračilom presežnih dajatev, prejetih za zadevna leta. Navedeni stroški zadevnih držav članic se ločeno plačajo iz proračuna EU na podlagi predložitve ustreznega dokazila o plačilu.
               
               
                   5.
                        DRUGI ELEMENTI
               
            
            
               Komisija hkrati izdaja delovni dokument služb Komisije, ki bo spremljal ta predlog za uredbo Sveta, da se pojasnijo nekateri elementi v zvezi s povračilom glavnice in obresti, povračilom za prodajalce sladkorne pese, računovodskim postopkom in spremljanjem postopka za povračilo.
            
            
            
               2017/0269 (NLE)
            
            
               Predlog
            
            
               UREDBA SVETA
            
            
               o določitvi zneskov za proizvodne dajatve in koeficienta za izračun dodatne dajatve v sektorju sladkorja za tržno leto 1999/2000 in o določitvi zneskov za proizvodne dajatve v sektorju sladkorja za tržno leto 2000/2001 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 33(8) in člen 34(5) Uredbe Sveta (ES) št. 2038/1999
                  1
                sta Komisijo pooblastila za sprejetje podrobnih pravil glede osnovnih proizvodnih dajatev in koeficienta za izračun dodatne dajatve, ki jih je treba zaračunati imetnikom kvot, ki delujejo v okviru skupne ureditve trgov v sektorju sladkorja.
            
            
               (2)Uredbi Komisije (ES) št. 2267/2000
                  2
                in (ES) št. 1993/2001
                  3
                sta določili proizvodne dajatve in koeficient za izračun dodatne dajatve v sektorju sladkorja. 
            
         
         
            
               (3)V okviru reforme skupne ureditve trga za sektor sladkorja je Uredba Sveta (ES) št. 1260/2001
                  4
                razveljavila in nadomestila Uredbo (ES) št. 2038/1999. Uredba Sveta (EU) št. 318/2006
                  5
                je razveljavila in nadomestila Uredbo Sveta (ES) št. 1260/2001. Uredba (ES) št. 318/2006, ki je bila pozneje razveljavljena in vključena v Uredbo Sveta (ES) št. 1234/2007
                  6
               , je sistem variabilnih proizvodnih dajatev za sladkor s samofinanciranjem ureditve proizvodnih kvot nadomestila z novo proizvodno dajatvijo, katere cilj je prispevati k financiranju odhodkov, ki nastanejo v sektorju sladkorja v okviru skupne ureditve trga za sladkor. Ta začasna proizvodna dajatev je ostala veljavna do 30. septembra 2017 v skladu z Uredbo (EU) št. 1308/2013 Evropskega parlamenta in Sveta
                  7
               , ki razveljavlja in nadomešča Uredbo (ES) št. 1234/2007. 
            
            
               (4)S sodbo z dne 9. februarja 2017
                  8
                je Sodišče razglasilo, da sta uredbi (ES) št. 2267/2000 in (ES) št. 1993/2001 neveljavni. Sodišče je v svoji sodbi razsodilo, da je člen 33(1) Uredbe št. 2038/1999 treba razlagati tako, da je treba pri izračunu povprečne izgube skupni znesek dejanskih stroškov, povezanih z izvoznimi nadomestili za proizvode iz te določbe, deliti s skupno izvoženo količino teh proizvodov, ne glede na to, ali so bila za to količino dejansko izplačana nadomestila. 
            
            
               (5)Sodišče je poleg tega navedlo, da je člen 33(2) Uredbe (ES) št. 2038/1999 treba razlagati tako, da je treba pri skupnem izračunu proizvodnih dajatev upoštevati povprečno izgubo, ki se izračuna tako, da se skupni znesek dejanskih stroškov, povezanih z izvoznimi nadomestili za proizvode iz te določbe, deli s skupno izvoženo količino teh proizvodov, ne glede na to, ali so bila za to količino dejansko izplačana nadomestila. 
            
            
               (6)Da se ugodi sodbi Sodišča, je treba določiti proizvodne dajatve in dodatne dajatve na ustrezni ravni.
            
            
               (7)Natančneje je „povprečno izgubo“ treba izračunati tako, da se dejanska plačana skupna nadomestila delijo s skupno izvoženo količino za proizvode, ki so upravičeni do nadomestil, ne glede na to, ali je bil izvoz opravljen z nadomestilom ali brez njega. Uporaba metode, ki jo je določilo Sodišče, vodi v pomembno zmanjšanje „povprečne izgube“ in „skupne izgube“, ki ju je treba pokriti z dajatvami za zadevno obdobje.
            
            
               (8)Sprememba proizvodnih dajatev za tržni leti 1999/2000 in 2000/2001 bo vplivala na znesek, ki so ga proizvajalci sladkorja morali plačati pridelovalcem sladkorne pese zaradi razlike med najvišjim zneskom dajatve A ali B in zneskom teh dajatev, zaračunanim za zadevni tržni leti.
            
            
               (9)V skladu s pravili o vzpostavitvi skupne ureditve trgov v sektorju sladkorja, ki je veljala do leta 2006, so proizvajalci sladkorja plačevali dajatve, vendar so 60 % navedenih stroškov pokrili pridelovalci sladkorne pese, tako da so jim plačevali nižje zneske za sladkorno peso. V členu 36(2) Uredbe (ES) 2038/1999 je bilo določeno, da morajo v primeru zneskov dajatev, določenih pod najvišjo vrednostjo za dajatve A ali B (tj. 2 % in 37,5 % intervencijske cene za beli sladkor), proizvajalci sladkorja prodajalcem sladkorne pese plačati 60 % razlike med najvišjim zneskom zadevne dajatve in zneskom zaračunane osnovne dajatve ali dajatve B. 
            
            
               (10)Zato bi bilo treba določiti spremenjene zneske, ki jih morajo proizvajalci sladkorja plačati prodajalcem sladkorne pese. Prodajalcem sladkorne pese bi bilo treba vrniti le razliko med starimi in novimi zneski.
            
            
               (11)Za tržno leto 1999/2000 skupna izguba, ki ni pokrita iz dajatev, preračunana v skladu z metodo, ki jo je določilo Sodišče, znaša 66 941 664 EUR. Koeficient iz člena 34(2) Uredbe (ES) št. 2038/1999 bi bilo treba ustrezno določiti in ga uporabiti retroaktivno za navedeno tržno leto.
            
            
               (12)Za tržno leto 2000/2001 skupna izguba, ki ni pokrita iz dajatev, izračunana v skladu z metodo, ki jo je določilo Sodišče, znaša 49 376 802 EUR.
            
            
               (13)Zaradi pravne varnosti in za zagotovitev enake obravnave zadevnih gospodarskih subjektov v različnih državah članicah je treba določiti datum, do katerega je treba vzpostaviti dajatve, določene v tej uredbi, v smislu drugega in tretjega pododstavka člena 2(2) Uredbe Sveta (ES, Euratom) št. 609/2014
                  9
               . 
            
            
               (14)Gospodarski subjekti so morali plačati presežne dajatve za tržni leti 1999/2000 in 2000/2001. Države članice bi morale izvršiti povračilo gospodarskim subjektom, ki izhaja iz uporabe popravljenih dajatev, v skladu z veljavnim nacionalnim pravom, vključno z nacionalnimi zastaralnimi roki. Zagotoviti bi morale povračilo gospodarskim subjektom, ki so povračilo upravičeno in pravočasno zahtevali.
            
            
               (15)Izračun proizvodnih dajatev in dodatnih dajatev iz te uredbe bi se moral uporabljati od datuma začetka veljavnosti uredb (ES) št. 2267/2000 in (ES) št. 1993/2001 –
            
            
               SPREJEL NASLEDNJO UREDBO:
            
            
               Člen 1
            
            
               1.Proizvodne dajatve v sektorju sladkorja za tržni leti 1999/2000 in 2000/2001 so določene v točki 1 Priloge.
            
            
               2.Koeficient, ki je potreben za izračun dodatne dajatve za proizvodne dajatve za tržno leto 1999/2000, je določen v točki 2 Priloge.
            
            
               3.Znesek, ki ga proizvajalci sladkorja plačajo prodajalcem sladkorne pese v zvezi z dajatvami A in B za tržno leto 2000/2001, je določen v točki 3 Priloge.
            
            
               Člen 2
            
            
               Datum določitve, določen v drugem in tretjem pododstavku člena 2(2) Uredbe (EU, Euratom) št. 609/2014, dajatev, določenih v tej uredbi, je najpozneje 30. septembra 2018.
            
         
         
            
               Člen 3
            
            
               Ta uredba začne veljati dan po objavi v Uradnem listu Evropske unije.
            
            
               Vendar se člen 1 uporablja od:
            
            
               –13. oktobra 2000 za tržno leto 1999/2000, 
            
            
               –12. oktobra 2001 za tržno leto 2000/2001,
            
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
            
               OCENA FINANČNIH POSLEDIC 
            
            
            
                     
                        OCENA FINANČNIH POSLEDIC
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        DATUM: 6.9.2017
                     
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                        Glej proračunske napovedi v nadaljevanju.
                     
                     
                     
                        Poglavje 1 1 – člen 1 1 0 (Proizvodni prelevmani za tržno leto 2005/2006 in prejšnja leta):
                     
                     
                     
                        05 07 02 (Reševanje sporov)
                     
                     
                  
                  
                     
                        ODOBRITVE:
                     
                     
                        P2017;
                     
                     
                        PP 2018
                     
                     
                     
                        p.m.; 
                     
                     
                        p.m.          
                     
                     
                        29 milijonov EUR
                     
                     
                        22,3 milijona EUR
                     
                  
               
                     
                        2.
                     
                  
                  
                     
                        NASLOV:
                     
                     
                     
                        UREDBA SVETA o določitvi zneskov za proizvodne dajatve in koeficienta za izračun dodatnih dajatev v sektorju sladkorja za tržno leto 1999/2000 in o določitvi zneskov za proizvodne dajatve v sektorju sladkorja za tržno leto 2000/2001.
                     
                  
               
                     
                        3.
                     
                  
                  
                     
                        PRAVNA PODLAGA:
                     
                     
                     
                        Člen 43(3) Pogodbe o delovanju Evropske unije
                     
                  
               
                     
                        4.
                     
                  
                  
                     
                        CILJI:
                     
                     
                        Namen te uredbe je retroaktivno določiti proizvodne dajatve za sladkor za tržni leti od 1999/2000 do 2000/2001, preračunane na podlagi metodologije, ki jo je pojasnilo Sodišče.
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        12-MESEČNO OBDOBJE
                        
                           (v milijonih EUR)
                     
                  
                  
                     
                        PRORAČUNSKO LETO
                     
                     
                        2018
                     
                     
                        (v milijonih EUR)
                     
                  
                  
                     
                        PRORAČUNSKO LETO
                     
                     
                        2019
                     
                     
                        (v milijonih EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                           (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        Ni relevantno.
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU (PRELEVMANI/CARINE) – Glej opombe
                     
                     
                        –
                              DRŽAVNA SREDSTVA
                     
                  
                  
                     
                     
                        – 93,1
                     
                  
                  
                     
                     
                        – 93,1
                     
                  
                  
                     
                     
                        Ni relevantno.
                     
                  
               
                     
                        5.2
                     
                  
                  
                     
                        METODA IZRAČUNA:
                     
                     
                        Glej opombe
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        Ni relevantno.
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                          
                     
                     
                        Ne
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                        Ne
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        Glej opombe
                     
                  
               
                     
                        OPOMBE:
                     
                     
                     
                        Evropsko sodišče je 9. februarja 2017 izreklo sodbo v zadevi C-585/15, Raffinerie Tirlemontoise SA/État belge, s katero je za neveljavni razglasilo Uredbo Komisije (ES) št. 2267/2000 z dne 12. oktobra 2000 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 1999/2000 in Uredbo Komisije (ES) št. 1993/2001 z dne 11. oktobra 2001 o določitvi zneskov za proizvodne dajatve v sektorju sladkorja za tržno leto 2000/2001.
                     
                     
                        Tej sodbi je sledilo razlogovanje, ki ga je Sodišče uporabilo v sodbi z dne 27. septembra 2012 (sodba Jülich II)
                           10
                        , v katerem je pojasnjena pravilna metoda, ki bi jo bilo treba uporabiti za izračun dajatev na sladkor. Zaradi tega so proizvajalci upravičeni do povračila presežka neupravičeno plačanih zneskov za neveljavne proizvodne dajatve, plačane v zadevnih tržnih letih. Takšne presežne dajatve so pripadle proračunu Unije po odbitku stroškov zbiranja, ki so pripadli nacionalnim proračunom v skladu s členom 2(3) Sklepa Sveta 2014/335/EU, Euratom o sistemu virov lastnih sredstev Evropskih skupnosti. 
                     
                     
                        Korektivni pravni akt retroaktivno določa proizvodne dajatve za sladkor za tržni leti 1999/2000 do 2000/2001, preračunane na podlagi metodologije, ki jo je pojasnilo Sodišče v zgoraj omenjeni zadevi Jülich II . Na podlagi sodbe in v skladu z načelom neupravičene obogatitve mora povračilo razlike med starimi in ponovno izračunanimi dajatvami za subjekte vključevati kompenzacijske obresti na podlagi nacionalnih pravil. 
                     
                     
                        Skupni znesek, ki ga je treba vrniti državam članicam:
                     
                     
                        Lastna sredstva – glavnica
                     
                     
                        66,9 milijona EUR za tržno leto 1999/2000 in 49,4 milijona EUR za tržno leto 2000/2001; skupaj 116,3 milijona EUR * 80 % = 93,1 milijona EUR dajatev po stroških zbiranja.
                     
                     
                     
                        Kompenzacijske obresti
                     
                     
                        Zahtevane kompenzacijske obresti niso vključene v zneske iz lastnih sredstev. Obrestne mere bodo določene z nacionalno zakonodajo, zato končnega zneska v tem trenutku ni mogoče dokončno določiti. Vendar bi se na podlagi razpoložljivih informacij o nacionalnih obrestnih mera iz zadeve Jülich in ob predpostavki povprečnih stroškov obresti v višini 5 % na leto znesek glavnice za leto 1999/2000 povečal za 90 % obresti (18 * 5 %), znesek glavnice za leto 2000/2001 pa bi se povečal za 85 % (17 * 5 %).
                     
                     
                        To pomeni skupni znesek ocenjenih stroškov obresti (66,9 * 90 %) + (49,4 * 85 %) = 102,2 milijona EUR.
                     
                     
                     
                        Znesek za kompenzacijske obresti bo plačan v okviru proračunske vrstice 05 07 02 – Poravnava sporov. Po pričakovanjih bodo plačila izvedena v proračunskem letu 2018.
                     
                     
                  
               
         
         
            
                  
                     (1)
                  Uredba Sveta (ES) št. 2038/1999 z dne 13. septembra 1999 o skupni ureditvi trgov v sektorju sladkorja (UL L 252, 25.9.1999, str. 1). 
               
               
                  
                     (2)
                  Uredba Komisije (ES) št. 2267/2000 z dne 12. oktobra 2000 o določitvi zneskov za proizvodne dajatve in koeficienta za izračun dodatne dajatve v sektorju sladkorja za tržno leto 1999/2000 (UL L 259, 13.10.2000, str. 29).
               
               
                  
                     (3)
                  Uredba Komisije (ES) št. 1993/2001 z dne 11. oktobra 2001 o določitvi zneskov za proizvodne dajatve v sektorju sladkorja za tržno leto 2000/2001 (UL L 271, 12.10.2001, str. 15).
               
               
                  
                     (4)
                  Uredba Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja (UL L 178, 30.6.2001, str. 1).
               
               
                  
                     (5)
                  Uredba Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (UL L 58, 28.2.2006, str. 1).
               
               
                  
                     (6)
                  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).
               
               
                  
                     (7)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
               
               
                  
                     (8)
                  Zadeva C-585/15, Raffinerie Tirlemontoise, ECLI:EU:C:2017:105.
               
               
                  
                     (9)
                  Uredba Sveta (EU, Euratom) št. 609/2014 z dne 26. maja 2014 o načinih in postopkih za dajanje tradicionalnih lastnih sredstev ter lastnih sredstev iz naslovov DDV in BND na razpolago ter ukrepih za zagotavljanje denarnih sredstev (UL L 168, 7.6.2014, str. 39).
               
               
                  
                     (10)
                  Združene zadeve C-113/10, C- 147/10 in C- 234/10, Zuckerfabrik Jülich in drugi, ECLI:EU:C:2012:591.
               
            
      
    ---documentbreak--- 
      
         
               EVROPSKA KOMISIJA
            Bruselj, 24.10.2017
            COM(2017) 619 final
            PRILOGA
            k
            PredloguUREDBE SVETA
            o določitvi zneskov za proizvodne dajatve in koeficienta za izračun dodatne dajatve v sektorju sladkorja za tržno leto 1999/2000 in o določitvi zneskov za proizvodne dajatve v sektorju sladkorja za tržno leto 2000/2001
            {SWD(2017) 348 final}
            
               
         
         
            
                     
                        (1)
                     
                  
                  
                     
                         Proizvodne dajatve v sektorju sladkorja iz člena 1(1)
                     
                     
                  
               
                     
                     
                        (2) 
                     
                  
                  
                     
                     
                         Koeficienti iz člena 1(2), ki so potrebni za izračun dodatne dajatve za tržno leto 1999/2000: 0,10034
                     
                     
                  
               
                     
                        (3)
                     
                  
                  
                     
                         Znesek iz člena 1(3), ki ga morajo proizvajalci sladkorja plačati pridelovalcem sladkorne pese zaradi razlike med najvišjim zneskom dajatve B in zneskom dejansko zaračunane dajatve
                     
                     
                  
               
            
               
                  (1)
               
                 Znesek v zvezi z dajatvijo B na tono sladkorne pese standardne kakovosti (v EUR).